संबंध बनाते समय पुरुष हो सकते हैं पेनाइल फ्रैक्चर के शिकार, एक्सपर्ट से जानें इसकी वजह
पेनाइल फ्रैक्चर क्या है और इससे कैसे बचा जा सकता है, इसके बारे में बता रहे हैं सेक्सोलॉजिस्ट डॉ. राजन भोसले।
संबंध बनाते समय महिलाओं को ही नहीं पुरुषों को भी तकलीफ होती है। पेनाइल फ्रैक्चर ऐसी समस्या है जिससे पुरुषों को असहनीय दर्द होता है। इसके बारे में कई लोगों को जानकारी नहीं होती। पेनाइल फ्रैक्चर क्या है और इससे कैसे बचा जा सकता है, इसके बारे में बता रहे हैं सेक्सोलॉजिस्ट डॉ. राजन भोसले।
दो महीने बाद हमारी शादी होने वाली है। मेरे मंगेतर ने बताया कि लड़कियों को ही नहीं लड़कों को भी संबंध बनाते समय तकलीफ होती है। उन्होंने बताया कि कई पुरुष अंतरंग पलों के दौरान पेनाइल फ्रैक्चर के शिकार हो जाते हैं। मैं जानना चाहती हूं कि पेनाइल फ्रैक्चर होता क्या है? इससे पुरुषों को क्या तकलीफ होती है और इससे कैसे बचा जा सकता है? 
संबंध बनाते समय पुरुषों के प्राइवेट पार्ट में होने वाले फ्रैक्चर को पेनाइल फ्रैक्चर (Penile Fracture) कहते हैं। दरअसल पुरुषों के प्राइवेट पार्ट में कोई हड्डी नहीं होती इसलिए हड्डियों के बजाय टिश्यू फ्रैक्चर होता है। यह आम फ्रैक्चर से अलग और बहुत दर्दनाक होता है। पुरुषों के प्राइवेट पार्ट की स्किन के नीचे टिश्यू की परत रबर जैसी होती है, जो संबंध बनाते सामय पुरुषों के प्राइवेट पार्ट के आकार बढ़ने और सख्ती के लिए जिम्मेदार होती है। कुछ केसेस में इस परत के नीचे मौजूद इरेक्टाइल टिश्यू और यूरेथ्रा (पेशाब पास करने वाली ट्यूब) भी टूट जाती है। ऐसी स्थिति में तुरंत डॉक्टर से संपर्क करना जरूरी है।
पेनाइल फ्रैक्चर उन स्थितियों में होता है जब असामान्य, अप्राकृतिक या बलपूर्वक शारीरिक संबंध बनाया जाता है। कई केसेस में सेक्शुअल ट्रॉमा के कारण भी पुरुष का प्राइवेट पार्ट असामान्य स्थिति में मुड़ जाता है और चोट बढ़ जाती है।
पेनाइल फ्रैक्चर तब होता है जब यौन उत्तेजित पुरुष उत्साहपूर्वक और जबरदस्ती संबंध बनाने की कोशिश करता है। पेनाइल फ्रैक्चर एक सर्जिकल इमरजेंसी की स्थिति है और इसका तुरंत इलाज बहुत जरूरी है।
पेनाइल फ्रैक्चर से बचने के लिए पुरुषों को संबंध बनाते समय जोर-जबरदस्ती से बचना चाहिए। संबंध बनाते समय दोनों साथी यदि एक-दूसरे की भावनाओं और सुरक्षा का ध्यान रखेंगे तो किसी तरह की कोई तकलीफ नहीं होगी।
डॉ. राजन भोसले, एमडी 
प्रोफेसर एंड एचओडी, सेक्सुअल मेडिसिन डिपार्टमेंट, केईएम हॉस्पिटल एंड जी. एस. मेडिकल कॉलेज 
सेक्स सीरियसली के लिए अपने सवाल इस आईडी पर भेजें: db.women@dbcorp.in
सब्जेक्ट लाइन में सेक्स सीरियसली लिखना न भूलें